biswa921/hiwiki-latest-pages-articles-raw huggingface dataset:
सरस्वती लिपि

thumb|Unicorn seal of Indus Valley, Indian Museum
thumb|Collection of seals

सिंधु घाटी सभ्यता से सम्बन्धित छोटे-छोटे संकेतों के समूह को सिन्धु लिपि (Indus script) कहते हैं। इसे सैंधवी लिपि और हड़प्पा लिपि भी कहते हैं। यह लिपि सिन्धु सभ्यता के समय (२६वीं शताब्दी ईसापूर्व से २०वीं शताब्दी ईसापूर्व तक) परिपक्व रूप धारण कर चुकी थी। इसको अभी तक समझा नहीं जा पाया है (यद्यपि बहुत से दावे किये जाते रहे हैं।) उससे सम्बन्धित भाषा अज्ञात है इसलिये इस लिपि को समझने में विशेष कठिनाई आ रही है। हड़प्पा लिपि (सिन्धु लिपि) का सर्वाधिक पुराना नमूना १८५३ ई. में मिला था

भारत में लेखन ३३०० ईपू का है। सबसे पहले की लिपि सिन्धु लिपि (इंडस स्क्रिप्ट) थी, उसके पश्चात ब्राह्मी लिपि आई।
center|thumb|550px|अंगूठाकार|सिन्धु घाटी से प्राप्त मुहरें

 इन्हें भी देखें 
 ब्राह्मी लिपि
 देवनागरी लिपि
 आबूगीदा
 चित्रलिपि

 सन्दर्भ 

 बाहरी कड़ियाँ 
 Computers Unlocking Mysterious Indus Valley Script By Dr S Kalyanaraman
 Indus seals (decipherment of the Indus script language)
 Cracking The Indus Script: A Potential Breakthrough (स्वराज्य)
Deep Learning the Indus Script
 Indus Script (ancientscripts.com)
 Indus Script (https://web.archive.org/web/20111007074411/http://www.shangrilagifts.org/hp/indus.html - Comparison of Indus Valley Harappan 哈拉帕 and Ancient Chinese Jia-Gu-wen 甲骨文 "Bone Script")
 "Discovery of a century" in Tamil Nadu  ("Discovery of a century" in Tamil Nadu)
 The Indus Script (From harappa.com)
 BBC - 'Earliest writing' found
 How come we can't decipher the Indus script? (from The Straight Dope)
 Iravatham Mahadevan, Towards a scientific study of the Indus Script
 Script Image;Article
 Collection of essays about the Indus script (Steve Farmer)
 WIRED.com (WIRED.com)

श्रेणी:कांस्य युगीय लिपियाँ
श्रेणी:अनसमझी लिपियाँ
श्रेणी:भारतीय लिपियाँ
श्रेणी:लिपि

nl:Indusbeschaving#Schrift en taal
ब्राह्मी

200px|left|thumb|तालकटोरा उद्यान, दिल्ली में ब्राह्मी का पौधा
200px|left|thumb|ब्राह्मी का पौधा
ब्राह्मी (वानस्पतिक नाम : Bacopa monnieri) का एक औषधीय पौधा है जो भूमि पर फैलकर बड़ा होता है। इसके तने और पत्तियाँ मुलामय, गूदेदार और फूल सफेद होते है। यह पौधा नम स्‍थानों में पाया जाता है, तथा मुख्‍यत: भारत ही इसकी उपज भूमि है। इसे भारत वर्ष में विभिन्‍न नामों से जाना जाता है जैसे हिन्‍दी में सफेद चमनी, संस्‍कृत में सौम्‍यलता, मलयालम में वर्ण, नीरब्राम्‍ही, मराठी में घोल, गुजराती में जल ब्राह्मी, जल नेवरी आदि तथा इसका वैज्ञानिक नाम बाकोपा मोनिएरी है।

यह पूर्ण रूपेण औषधीय पौधा है। यह औषधि नाडि़यों के लिये पौष्टिक होती है। कब्‍ज को दूर करती है। इसके पत्‍ते के रस को पेट्रोल के साथ मिलाकर लगाने से गठिया दूर करती है। ब्राह्मी में रक्‍त शुद्ध करने के गुण भी पाये जाते है। यह हृदय के लिये भी पौष्टिक होता है।

 सन्दर्भ 

 बाहरी कड़ियाँ 
 मस्तिष्क को सुकून भी देती है ब्राह्मी
 ब्राह्मी (अखिल विश्व गायत्री परिवार)
 Bacopa monnieri List of Chemicals (Dr. Duke's Databases)
 Brahmi (Bacopa monnieri) By Pankaj Oudhia
 Bacopa by Pharmasave. Includes a number of medical references.

श्रेणी:औषधीय पौधे
श्रेणी:प्लांटेजिनेसी
श्रेणी:जलीय वनस्पति
श्रेणी:एशिया के वनस्पति
पाल

thumb|270px|एक नौका का फूला हुआ पाल
पाल या बादबान पवन की शक्ति द्वारा किसी वाहन को जल, हिम या धरती पर आगे धकेलने के एक साधन को कहते हैं।"सरिता, अंक २६२-२७१," प्रकाशक: विश्वनाथ, १९६६,, ... इस कपड़े को बादबान या पाल कहते हैं इसी लिए वे नावें बादबानी किस्तियां भी कहलाती थीं जो एकदम हवा की दिक्षा पर निर्भर थीं ...' आमतौर पर पाल कपड़े या अन्य किसी सामग्री से बनी एक सतह होती है जो वाहन में जड़े हुए मस्तूल (mast) कहलाने वाले एक सख़्त खम्बे के साथ लगी हुई होती है। जब पाल पर वायू प्रवाह का प्रहार होता है तो पाल फूल-सा जाता है और आगे को धकेला जाता है। यह बल मस्तूल द्वारा यान को प्रसारित होता है। कुछ पालों का आकार ऐसा होता है जिनपर पवन एक ऊपर की ओर उठाने वाला बल भी प्रस्तुत करती है। इस से भी वाहन को आगे धकेलने में असानी होती है। पाल और पतंग दोनों में पवन के बल का प्रयोग वस्तुओं को गति देने के लिये होता है।I. C. Campbell, "The Lateen Sail in World History", Journal of World History (University of Hawaii), 6.1 (Spring 1995), p. 1–23Marchaj, Czeslaw A. Sail Performance, Techniques to Maximize Sail Power, Revised Edition. London: Adlard Coles Nautical, 2003. Part 2 Aerodynamics of sails, Chapter 11 "The Sail Power of Various Rigs"

 इन्हें भी देखें 
 पतंग
 पालनौका
 नौकायन
 सौर पाल

 सन्दर्भ 

श्रेणी:जलयान प्रणोदन
श्रेणी:पालनौका अंश
उत्तोलक

right | thumb | सरौता, उत्तोलक के सिद्धान्त पर कार्य करता है।
भौतिकी, यांत्रिकी और यांत्रिक प्रौद्योगिकी में उत्तोलक या लीवर (फ्रेंच में लीव्रे का अर्थ उठाना होता है) को एक सरल यंत्र कहा जाता है। उत्तोलक कई रूपों में विद्यमान होते हैं। अपने सरलतम रूप में यह एक लम्बी छड़ हो सकती है जिसके एक सिरे के पास एक अवलम्ब (fulcrum) लगाकर किसी भारी वस्तु को उठाने के काम में लिया जा सकता है। उत्तोलक, बलाघूर्ण के सिद्धान्त (theory of moments) पर कार्य करता है। आम जीवन में उत्तोलक का बहुत ही महत्त्व है और हर जगह इसे देखा जा सकता है। सी-सा झूला, एक उत्तोलक है।
 प्रथम श्रेणी का उत्तोलक :- कैंची , पिलाश , कील उखाड़ने की मशीन , साईकिल का ब्रेक l
 द्वितीय श्रेणी का उत्तोलक :- सरौता , नींबू निचोड़ने की मशीन l
 तृतीय श्रेणी का उत्तोलक :- चिमटा , किसान का हल , मनुष्य का हाथ , मुह का जावड़ा।

जिस यंत्र या मशीन के बीच में आलम्ब हो वह हमेशा प्रथम श्रेणी का उत्तोलक होगा* । 
example ..

इन्हें भी देखें
 यांत्रिक लाभ
 सरल मशीनें
 कोणीय उत्तोलक

श्रेणी:भौतिकी
श्रेणी:यान्त्रिकी

example
इंजन

right|thumb|300px|चार-स्ट्रोक वाला आन्तरिक दहन इंजन आजकल अधिकांश कामों में इस्तेमाल होता है
इंजन या मोटर उस यंत्र या मशीन (या उसके भाग) को कहते हैं जिसकी सहायता से किसी भी प्रकार की ऊर्जा का यांत्रिक ऊर्जा में रूपांतरण होता है। इंजन की इस यांत्रिक ऊर्जा का उपयोग, कार्य करने के लिए किया जाता है। अर्थात् इंजन रासायनिक ऊर्जा, विद्युत ऊर्जा, गतिज ऊर्जा या ऊष्मीय ऊर्जा को यांत्रिक ऊर्जा में बदलने का कार्य करता है। वर्तमान युग में अंतर्दहन इंजन तथा विद्युत मोटरों का अत्यन्त महत्त्व है।

 विविध प्रकार के इंजन 
 ऊष्मा इंजन (heat engines) 

 बाह्य दहन इंजन 
इसमें इंजन को चलाने वाला पदार्थ इंजन के बाहर अलग पात्र में तप्त किया जाता है। जैसे भाप इंजन में इंजन से अलग बायलर में पानी से भाप बनती है जो सिलिंडर में जाकर पिस्टन को चलाती है। बाह्य दहन इंजन का सर्वोत्तम उदाहरण "भाप इंजन" है।
 * भाप इंजन
 * भाप टर्बाइन
 * स्टर्लिंग इंजन

 आंतरिक दहन इंजन 
इसमें ऊष्मा इंजन के भीतर ही दहन द्वारा किसी तेल या पेट्रोल या किसी गैस को जलाकर उत्पन्न करते हैं। मोटरकार, हवाई जहाज इत्यादि में आंतरिक दहन इंजन का ही उपयोग होता है। भाप इंजन की तरह इनमें ईंधन जलाने के लिए अलग बायलर नहीं होता, इसी कारण इन इंजनों को आंतरिक दहन इंजन कहते हैं।
प्रत्यागामी गति वाले इंजन
 * इग्नीशन इंजन
 * डीजल इंजन
 * रेडियल इंजन

घूर्णी गति वाले इंजन
 * वांकेल इंजन
 * अर्धटर्बाइन
 * टोरॉयडल मोटर

 विद्युत मोटरें 
 डीसी मोटर
 प्रेरण मोटर (Induction motor)
 तुल्यकालिक मोटर (सिन्क्रोनस मोटर)
 स्टेपर मोटर (Stepper motor)
 रिलक्टैंस मोटर (Reluctance motor)
 सर्वोमोटर (Servomotor)
 युनिवर्सल मोटर
 लिनियर मोटर
 ३-फेजी लिनियर मोटर

 अन्य 
right|thumb|300px|पवनचक्की
 द्रवचालित मोटरें (हाइड्रालिक मोटर)
 वायुचालित मोटरें (न्युमैटिक मोटर)
 जलचालित मशीने
 पवन चक्की
 नैनो मोटर
 जेट इंजन
 रॉकेट इंजन
 ऑयन इंजन
 प्लाज्मा इंजन
 स्प्रिंग मोटर
 आणविक मोटर

 इंजन की विशिष्टताएँ 
 शक्ति
 दक्षता
 बलाघूर्ण (टॉर्क)
 थ्रस्ट
 आवेग (इम्पल्स)

 इतिहास 
 200 ईसापूर्व - पनचक्की
 107 ईसा पूर्व - पवनचक्की
 1782 - भाप का इंजन (जेम्स वाट) 
 1788 - सेंट्रिफ्युगल स्पीड रेगुलेटर
 1834 - डीसी विद्युत मोटर (हर्मन जैकोबी)
 1876 - ४ स्ट्रोक पेट्रोल इंजन (निकोलस आटो)
 1888 - प्रेरण मोटर - निकोला टेसला
 1892 - डीजल इंजन (रुडाल्फ डीजल)
 1910 - जेटयान इंजन
 1960''' - वांकेल इंजन (Wankel engine)

श्रेणी:यांत्रिक प्रौद्योगिकी
श्रेणी:यान्त्रिकी
11  2014 भारत का स्वदेशी क्रायोजेनिक इंजन
कोरियाई भाषा

कोरियाई भाषा दक्षिण कोरिया और उत्तर कोरिया की आधिकारिक भाषा है और इसे बोलने वालों की संख्या लगभग ८ करोड़ है। इस भाषा का विकास १४४३ ई० में किंगसेजोंग के शासनकाल में हुआ। इस भाषा की लिपि हंगुल (Hangul 한글) है। कोरियन में 한 (हान/Haan) का अर्थ है - कोरिया अथवा महान और 글/गुल/geul का अर्थ है - लिपि। इस प्रकार हंगुल का अर्थ हुआ - "महान लिपि" अथवा "कोरियन लिपि"।

कोरियायी भाषा अल्टाइक कुल की भाषा है जो चीनी की भाँति संसार की प्राचीन भाषाओं में गिनी जाती है। चीनी की भाँति यह भी दाए से बाई ओर लिखी जाती है। इसका इतिहास कोरिया के इतिहास की तरह ही 4000 वर्ष प्राचीन है। प्राचीन काल में चीनी लोग कोरिया में जाकर बस गए थे, इसलिये वहाँ की भाषा भी चीनी भाषा से काफी प्रभावित है। चीनी और कोरियायी के अनेक शब्द मिलते जुलते हैं :
चीनी (पीकिंग बोली) 	कोरियायी 	अर्थवान 	मान 	दस हजारनान 	नाम 	दक्षिणमा 	माल 	घोड़ाइ 	इल 	एक

NIRMA
कोरिया के विद्वानों की बोलचाल की भाषा तो कोरियायी थी लेकिन वे चीनी में लिखते थे। चीनी लिपि में लिखी जानेवाली कोरियायी भाषा की लिपि हानमून/hanmun कही जाती थी। जबतक कोई विद्वान प्राचीन चीनी का ज्ञाता न हो तब तक वह पूर्ण विद्वान नहीं माना जाता था। कोरियायी भाषा अपनी शिष्टता और विनम्रता के लिये प्रसिद्ध है। शिष्टता और विनम्रतासूचक कितने ही शब्द इस भाषा में पाए जाते हैं। कोdidiरिया के लोग अभिवादन के समय "आप शांतिपूर्वक आएँ", "आप शांतिपूर्वक सोएँ" जैसे आदरसूचक शब्दों का प्रयोग करते हैं।

 लिपि का सरलीकरण 
सन् 1446 में कोरिया के राजा सेजोंग ने कोरियायी भाषा को सरल बनाने के लिये एक घोषणा की जिसमें कहा गया कि कोरिया की राष्ट्रभाषा चीनी से भिन्न है और चीनी लिपि से उसकी समानता नहीं है, इसलिये कोरिया की जनता चीनी भाषा के तरीकों को नहीं अपना सकती। इस समय हंगुल लिपि में 28 अक्षरों का समावेश हुआ जिनमें 17 व्यंजन और 11 स्वर थे। बाद में व्यंजनों को घटाकर 14 कर दिया गया। धीरे-धीरे पुस्तकें और अखबार भी इस लिपि में छपने लगे।

 व्याकरण 
कोरियाई भाषा का व्याकरण नियमबद्ध और सरल है। एक ही क्रिया बिना किसी परिवर्तन के अनेक रूपों में प्रयुक्त होती है। कोरियायी की वाक्य रचना जापानी की भाँति हैं--
 (क) वाक्यों में पहले 'कर्ता' फ़िर 'कर्म' और अंत में 'क्रिया' होती है।
 (ख) विशेषण विशेष्य के पहले होता है।
 (ग) प्राय: संज्ञाओं और क्रियाओं में वचन और पुरुष नहीं रहते है।
 (घ) धातु में सहायक धातुओं के प्रत्यय जोड़ने से क्रियारूप बनते हैं।

 कोरियन वर्णमाला 

+ व्यंजन हंगुल ㅂ ㄷ ㅈ ㄱ ㅃ ㄸ ㅉ ㄲ ㅍ ㅌ ㅊ ㅋ ㅅ ㅎ ㅆ ㅁ ㄴ ㅇ ㄹ हिन्दी प त च क प् त् च् क् फ थ छ ख स ह स् म न अं र / ल RR b d j g pp tt jj kk p t ch k s h ss m n ng r, l IPA                    ,  

+ स्वर हंगुल ㅣ ㅔ ㅚ ㅐ ㅏ ㅗ ㅜ ㅓ ㅡ ㅢ ㅖ ㅒ ㅑ ㅛ ㅠ ㅕ ㅟ ㅞ ㅙ ㅘ ㅝ हिन्दी इ	ए	 ओए	 ऐ	आ	 ओ	उ	औ	अ यी	ये	यै	या	यो	यु	यौ	वी	 वे	 वै	वा	वो RR i e oe ae a o u eo eu ui ye yae ya yo yu yeo wi we wae wa wo IPA                     

 कोरियाई साहित्य 

 बाहरी कड़ियाँ
दक्षिणध्रुवीय महासागर

thumb|330px|right|दक्षिणध्रुवीय महासागर (हल्का नीला)
दक्षिणध्रुवीय महासागर, जिसे दक्षिणी महासागर या अंटार्कटिक महासागर भी कहा जाता है, विश्व के सबसे दक्षिण में स्थित एक महासागर है। इसका विस्तार 60° दक्षिण अक्षांश से दक्षिण में है और यह संपूर्ण अंटार्कटिका महाद्वीप को घेरे हुये है (उत्तर दिशा से)। यह पाँच विशाल महासागरों मे से चौथा सबसे बड़ा महासागर है। इस महासागरीय क्षेत्र में उत्तर की ओर बहने वाला ठंडा अंटार्कटिक जल, गर्म उप-अंटार्कटिक जल से मिलता है।

भूगोलविज्ञानियों में दक्षिणध्रुवीय महासागर की उत्तरी सीमा को लेकर मतभेद हैं यहाँ तक कि कुछ तो इसके अस्तित्व को ही नकारते हैं और इसे दक्षिणी प्रशांत महासागर, दक्षिणी अटलांटिक महासागर या हिन्द महासागर का दक्षिणी हिस्सा मानते हैं। कुछ भूगोलविज्ञानी अंटार्कटिक सम्मिलन को वह महासागरीय क्षेत्र मानते हैं जिसकी उत्तरी सीमा जो इसे अन्य महासागरों से पृथक करती हैं, 60वीं अक्षांश नहीं है, अपितु यह मौसमानुसार बदलती रहती हैं।

अंतरराष्ट्रीय जल सर्वेक्षण संगठन ने अभी तक 60° दक्षिणी अक्षांश के दक्षिण में उपस्थित महासागरों से संबंधित अपनी 2000 परिभाषा की पुष्टि नहीं की है। इसकी सबसे ताजातरीन 1953 की महासागर परिभाषा में दक्षिणध्रुवीय महासागर का उल्लेख नहीं है। ऑस्ट्रेलिया के मतानुसार, दक्षिणध्रुवीय महासागर ऑस्ट्रेलिया के दक्षिणी सिरे के ठीक नीचे से शुरु हो जाता है। 

हार्न अंतरीप के पास अंटार्कटिक महासागर की गहराई ९०० किमी है तो अफ्रीका के दक्षिण स्थित अमुलहस अंतरीप के समीप ३६०० किमी।

अंटार्कटिक महासागर में अनेक प्लावी हिमशैल (आइसबर्ग) तैरते रहते हैं। कुछ हिमशैल तैरते-तैरते समीपस्थ अन्य महासागरों में भी चले जाते हैं। समुद्री खोजकर्ताओं ने इस सागर में एकाधिक ऐसे प्लावी हिमशैल भी देखे हैं जिनका क्षेत्रफल एक सौ वर्गमील से अधिक था। इनमें से कुछ हिमशैलों की मोटाई एक हजार फीट से भी अधिक थी। अंटार्कटिक महासागर के जल का, सतह पर, औसत तापमान २९.८° फारनहाइट रहता है और तल पर यह तापमान ३२° से ३५° फारनहाइट तक होता है।

दक्षिण अमरीका तक पहुँचते-पहुँचते इस सागर की मुख्य धारा दो भागों में विभक्त हो जाती है। एक धारा अमरीका महाद्वीप के पूर्वी तट के साथ-साथ उत्तर की ओर चली जाती है तो दूसरी पूरब की ओर हार्न अंतरीप से आगे बढ़ जाती है।

इस क्षेत्र में छोटे-छोटे पौधे, पक्षी तथा अन्य जीव-जंतु पाए जाते हैं। ह्वेल मछली के शिकार के लिए भी यह महासागर महत्वपूर्ण माना जाता है और यहाँ से ह्वेल का काफी व्यापार होता है। 

 सन्दर्भ 

बाहरी कड़ियाँ

  
श्रेणी:महासागर
उत्तरध्रुवीय महासागर

thumb|300px|right|उत्तरीध्रुवीय महासागर
पृथ्वी के उत्तरी गोलार्ध में स्थित उत्तरीध्रुवीय महासागर या आर्कटिक महासागर, जिसका विस्तार अधिकतर आर्कटिक उत्तर ध्रुवीय क्षेत्र में है। विश्व के पांच प्रमुख समुद्री प्रभागों (पांच महासागरों) में से यह सबसे छोटा और उथला महासागर है। अंतरराष्ट्रीय जल सर्वेक्षण संगठन (UPC) इसको एक महासागर स्वीकार करता है जबकि, कुछ महासागरविज्ञानी इसे आर्कटिक भूमध्य सागर या केवल आर्कटिक सागर कहते हैं और इसे अन्ध महासागर के भूमध्य सागरों में से एक मानते हैं। 
 
लगभग पूरी तरह से यूरेशिया और उत्तरी अमेरिका से घिरा, आर्कटिक महासागर आंशिक रूप से साल भर में समुद्री बर्फ के ढका रहता है (और सर्दियों में लगभग पूर्ण रूप से). आर्कटिक महासागर का तापमान और लवणता, मौसम के अनुसार बदलती रहती है क्योंकि इसकी बर्फ पिघलती और जमती रहती है। पांच प्रमुख महासागरों में से इसकी औसत लवणता सबसे कम है, जिसका कारण कम वाष्पीकरण, नदियों और धाराओं से भारी मात्रा में आने वाला मीठा पानी और उच्च लवणता वाले महासागरों से सीमित जुड़ाव जिसके कारण यहां का पानी बहुत कम मात्रा में इन उच्च लवणता वाले महासागरों बह कर जाता है। ग्रीष्म काल में यहां की लगभग 50% बर्फ पिघल जाती है। राष्ट्रीय हिम और बर्फ आँकड़ा केन्द्र, उपग्रह आँकड़ों का प्रयोग कर आर्कटिक समुद्री बर्फ आवरण और इसके पिघलने की दर के पिछले सालों के आंकड़ों के आधार पर एक तुलनात्मक दैनिक रिकॉर्ड प्रदान करता है।

 सन्दर्भ 
 
 बाहरी कड़ियाँ 

श्रेणी:महासागर
काला सागर

thumb|200px|नासा के वर्ल्ड विंड ग्लोब सॉफ्टवेयर द्वारा काले सागर का दृश्य
काला सागर एक महाद्वीपीय समुद्र है जो दक्षिण-पूर्वी यूरोप, कॉकेशस और अनातोलिया के प्रायद्वीप (तुर्की) से घिरा है। अंध महासागर में यह भूमध्य और एजियन सागरों और विभिन्न जलडमरूमध्यों के माध्यम से जुड़ा हुआ है। इसमें बोस्पोरस की जलसंयोगी मारमरा सागर का नाम उल्लेखनीय है।

काला सागर की सीमा से लगे देशों की नाम की ट्रिक - T- BRGUR
     T- Turkey
     B- Bulgaria
     R- Russia
     G- Georgia
     U- Ukraine
     R- Romania

काला सागर, 436,400 वर्ग किलोमीटर क्षेत्रफल का जलाशय है, जिसकी अधिकतम गहराई 2212 मीटर है। इसमें समाहित जल का आयतन लगभग 5,47,000 घन किमी है। काला सागर पश्चिम में बुल्गारिया, रोमानिया, उत्तर-पूर्व में रूस और यूक्रेन, दक्षिण में तुर्की के बीच स्थित है। इसके पूर्व में जॉर्जिया तथा कॉकेशस की पर्वतमालाएँ हैं जो इसे कैस्पियन सागर से अलग करती हैं। पूर्व से पश्चिम की सबसे अधिक लंबाई लगभग 1175 किमी है। 

thumb|200px|काले सागर का क्रीमिया गणराज्य के एक गांव से दृश्य
इस तट के साथ लगे महत्वपूर्ण शहरों में शामिल हैं: कॉस्टैंटा (306000 550000 के एक मेट्रो के साथ), इस्तांबुल (11372613), ओडेसा (1001000), मंगालिया (41153), बुर्गास (229250), वार्ना (357752 416000 के एक मेट्रो के साथ), खेरसॉन (358000), सेवास्टॉपॉल (379200), याल्टा (80552), कर्च (158165), नोवोरोसीस्क (281400), सोची (328809), सूखुमी (43700), नैवोदारी (34669), पोती (47149), बातुमी (121806), ट्रैबज़ॉन (275137), सैमसन (439000) ओर्दू (190143) और जोंगूल्दाक (104276).

 चित्र दीर्घा 

 सन्दर्भ 

 बाहरी कड़ियाँ 

श्रेणी:कृष्ण सागर
श्रेणी:सागर
श्रेणी:एशिया के सागर
श्रेणी:यूरोप के सागर
बाल्टिक सागर

right|thumb|250px|बाल्टिक सागर का भौगोलिक मानचित्र
बाल्टिक उत्तरी यूरोप का एक सागर है जो लगभग सभी ओर से जमीन से घिरा है। इसके उत्तर में स्कैडिनेवी प्रायद्वीप (स्वीडन), उत्तर-पूर्व में फ़िनलैंड, पूर्व में इस्टोनिया, लिथुआनिया, लाटविया, दक्षिण में पोलैंड तथा दक्षिण-पश्चिम में जर्मनी है। पश्चिम में डेनमार्क तथा छोटे द्वीप हैं जो इसे उत्तरी सागर तथा अटलांटिक महासागर से अलग करते हैं। जर्मानी भाषाओं, जैसे डच, डेनिश, फ़िन्नी में इसको पूर्वी सागर (Ostsee) के नाम से जाना जाता है। इसमें गौरतलब है कि यह फ़िनलैंड के पश्चिम में बसा हुआ है।

यह एक छिछला सागर है जिसका पानी समुद्री जल से कम खारा है। कृत्रिम नहर द्वारा यह श्वेत सागर से जुड़ा हुआ है। फिनलैंड की खाड़ी, बोथ्निया की खाड़ी, रिगा की खाड़ी इत्यादि इसके स्थानीय निकाय हैं। इसकी औसत गहराई ५५ मीटर है तथा यह कोई १६०० किलोमीटर लम्बा है।
By- Sumit soni samthar

 भौगोलिक आँकड़े 
यह 53°उत्तरी अक्षांश से लेकर 66°उत्तरी अक्षांश तक और 20°पूर्वी देशांतर से लेकर 26°पूर्वी देशांतर के बीच फैला हुआ है। इसकी लंबाई १६०० किलोमीटर, औसत चौड़ाई १९३ किलोमीटर तथा औसत गहराई ५५ मीटर है। मध्यम खारे पानी का यह सबसे बड़ा प्राय-सागरप्रायसागर: जैसा कि प्रायद्वीप का अर्थ लगभग सभी ओर से जल से घिरा होता है, वैसे ही प्राय-सागर का अर्थ वो सागर जो लगभग सभी ओर से जमीन से घिरा हो। इसके उदाहरण के लिए काला सागर का नाम लिया जा सकता है। माना जाता है। इसकी अधिकतम गहराई ४५९ मीटर है जो स्वीडन के तरफ केंद्र के पास है। इसका पृष्ठ क्षेत्रफल ३,७७,००० वर्ग किलोमाटर है तथा इसमें जल का आयतन कोई २०००० घन किलोमीटर है। इसके चारो ओर की तटरेखा कोई ८००० किलोमीटर लंबी है। जाड़े के दिनों में यह औसतन अधिकतम ४५ प्रतिशत तक जम जाता है।

 सन्दर्भ 

श्रेणी:यूरोप का भूगोल
*
श्रेणी:यूरोप के सागर
ग्रैन्ड कैन्यन

thumb|200px|ग्रैंड कैन्यन और निकटवर्ती क्षेत्रों का १९०८ का एक मानचित्र।
ग्रैंड कैन्यन घाटी संयुक्त राज्य अमेरिका के एरिजोना राज्य से होकर बहने वाली कोलोरेडो नदी की धारा से बनी तंग घाटी है। यह घाटी अधिकांशत: ग्रैंड कैन्यन नेशनल पार्क से घिरी है जो अमेरिका के सबसे पहले राष्ट्रीय उद्यानों में से एक था। भू-विशेषज्ञों के अनुसार कोलोरेडो नदी के बहाव से ग्रैंड कैन्यन घाटी कोई साठ लाख वर्ष पूर्व अस्तित्व में आई थी। यह घाटी ४४६ किलोमीटर लंबी और छह हजार फीट गहरी है। २७७ कि॰मी॰ लंबी इस घाटी विभिन्न स्थानों पर इसकी चौड़ाई ६.४ से २९ कि॰मी॰ तक है और गहरायी एक मील (१.८३ कि.मी.) तक है।काइवर, ई.पी. एवं हैरिस, डी.वी.। १९९९। जियोलॉजी ऑफ यू.एस पार्कलैंड्स. विज्ञान। पृष्ठ ९०२। 

लगभग २० करोड़ वर्ष पूर्व कोलोराडो नदी और उसकी सहायक नदियों ने इस क्षेत्र को परत दर पर्त काटा था और कोलोराडो पठार ऊपर उठता गया था, तब पृथ्वी का भूगर्भीय इतिहास प्रकट हुआ था। ग्रैण्ड कैन्यन पश्चिम में आरंभ हुयी और दूसरी पूर्व में भी साथ ही बनी। लगभग ६० लाख वर्ष पूर्व दोनो एक साथ मिल गयीं यह संगम उस स्थान पर हुआ था, जहां आज नदी पश्चिम को मुड़ती है। यह स्थान कैबब मेहराब कहलाता है। "न्यू यॉर्क टाइम्स  लेख Grand Canyon Still Grand but Older प्रकाशित: ७ मार्च, २००८, शोधकर्ता: विक्टर पोल्याक, कैरल हिल येमाने एस्मोरोम, विज्ञान, खंड ३१९, पृ.१३७७-१३८०]] आधुनिक अमेरिकी राज्य के १७७९ में अस्तित्व में आने से पूर्व ग्रैंड कैन्यन घाटी में अमेरिकी इंडियंस रहते थे। इस घाटी की गुफाएं उनका घर थीं और वहां पर उनके कई धार्मिक पवित्र स्थान भी थे। इस स्थान पर पहुंचने वाले पहले यूरोपीय यात्री स्पेन के गार्सिया लोपेज दि गार्सेनाज थे जो यहां १५४० में पहुंचे थे। नए परीक्षणों के बाद भू-विशेषज्ञों का कहना है कि कोलोरेडो बेसिन एक करोड़ सत्तर लाख वर्ष पूर्व बना था। वर्ष २००८ में इस नई खोज को प्रकाशित किया गया था जो घाटी से मिले कैल्साइट की यूरेनियम जांच के बाद प्रकाश में आया था। हालांकि बाद में इस खोज पर बहुत विवाद भी हुआ था।

पूर्व अमेरिकी राष्ट्रपति थियोडोर रूजवेल्ट पिछली शताब्दी के आरंभ में ग्रैंड कैन्यन पार्क को राष्ट्रीय संपत्ति घोषित किया था। आज यह कई प्राणियों को संरक्षण देता है। कोलोरेडो नदी में भी पर्यटक कई तरह के जल-क्रीड़ा (वाटर स्पोटर्स)का आनंद भी उठाते हैं। इस विशालकाय घाटी को देखने के लिए पर्यटकों को हवाई जहाज की सुविधा भी मिलती है। एक विशाल प्राकृतिक अजूबे के साथ ही ग्रैंड कैन्यन अमेरिका के सबसे बड़े पर्यटक केंद्रों में से एक है।

 सन्दर्भ 

श्रेणी:तंग घाटियाँ
श्रेणी:अमरीका के दर्शनीय स्थल
श्रेणी:एरिजोना राज्य
श्रेणी:कोलोराडो नदी
श्रेणी:अमरीका का भूगोल
श्रेणी:ग्रैंड कैन्यन
न्यूयॉर्क

यह लेख न्यूयॉर्क प्रांत के बारे में है। शहर के लिए देखे - न्यूयॉर्क शहर, अन्य विकल्प के लिए देखे न्यूयॉर्क (बहुविकल्पी)

न्यूयॉर्क () पूर्वोत्तर संयुक्त राज्य अमेरिका में एक राज्य है। न्यूयॉर्क उन तेरह उपनिवेश में से एक था जिसने संयुक्त राज्य का गठन किया था। राज्य के सबसे बड़े शहर न्यूयॉर्क शहर, में राज्य की 40% से अधिक आबादी रहती हैं। राज्य की दो-तिहाई जनसंख्या न्यू यॉर्क महानगरीय क्षेत्र में रहती है, और करीब 40% लोग लांग आईलैंड में रहते हैं। राज्य और शहर का नाम 17 वीं सदी के ड्यूक ऑफ यॉर्क यानी के इंग्लैंड के भावी राजा जेम्स द्वितीय के ऊपर रखा गया है।

न्यूयॉर्क शहर संयुक्त राज्य अमेरिका में सबसे अधिक आबादी वाला शहर है और एक वैश्विक शहर है। न्यूयॉर्क शहर में संयुक्त राष्ट्र का मुख्यालय है। इसे दुनिया के सांस्कृतिक, वित्तीय और मीडिया राजधानी के रूप में वर्णित किया गया है और साथ ही यह दुनिया का आर्थिक रूप से सबसे शक्तिशाली शहर है। अन्य बड़े शहर हैं बफ़ेलो, रोचेस्टर, योंकर्स, और सिरैक्यूज़, जबकि राज्य की राजधानी अल्बानी है। राज्य की सीमा न्यू जर्सी और पेन्सिलवेनिया से दक्षिण में और कनेक्टिकट, मैसाचुसेट्स और वरमॉण्ट से पूर्व में लगती है।

न्यूयार्क में यूरोपीय लोगों के आगमन से पहले कई सौ वर्षों तक अल्गोनक्वियन और इरक़ुओअन बोलने वाले मूल अमेरिकी जनजातियां बसी हुई थी। आने वाले पहले यूरोपीय लोग फ्रांसीसी उपनिवेशवादियों थे। 1609 में इस क्षेत्र पर डच के लिए हेनरी हडसन द्वारा दावा किया गया, जिन्होंने एक न्यू नीदरलैंड नाम से कॉलोनी बसाई। 1664 में इंग्लैंड ने डच से कॉलोनी लेकर उस पर का कब्जा कर लिया।

2016 के अनुमान के मुताबिक राज्य की जनसंख्या 1,97,45,289 हैं। इस हिसाब से इसका सभी राज्यों में चौथा स्थान हुआ। क्षेत्र के मामले में इसका स्थान 27वां है। लगभग 70% जनता सिर्फ अंग्रेजी बोलती है, 15% स्पेनी, 3% चीनी, बाकी अन्य।

सन्दर्भ

 बाहरी कड़ियाँ 

श्रेणी:संयुक्त राज्य अमेरिका के राज्य
बोगोटा

बोगोटा कोलोंबिया देश की राजधानी है।
thumb|center|300px|बोगोटा International Center

श्रेणी:दक्षिण अमेरिका में राजधानियाँ
श्रेणी:राजधानी ज़िले और क्षेत्र
बहाउल्लाह

बहाउल्लाह, बहाई धर्म के संस्थापक थे। वे इरान में जन्मे थे। उन्होने 1863 में इराक़ के बग़दाद शहर में बहाई धर्म की स्थापना की और पूरी दुनिया को संदेश दिया कि हर एक युग में ईश्वर मानवजाति को शिक्षित करने हेतु मानव रूप में अवतरित होतें हैं और वे इस युग के अवतार हैं और इस विश्व को एकता और शान्ति के सूत्र में बांधने आये हैं। बहाउल्लाह ने घोषणा की कि वे ही वह बहुप्रतीक्षित अवतार हैं जिसकी प्रतीक्षा विश्व के हर धर्म के अनुयायी कर रहे हैं। कृष्ण कि वापसी कल्कि रूप मे, बुद्ध की वापसी मैत्रयी अमिताभा के रूप मे, ईसा का पुरागमन उनके पिता कि आभा के रूप में आदि आदि...। बहाईयों का मानना है कि बहाउल्लाह सम्पूर्ण धरती को एक करने के लिए आये हैै और उन्होंने धर्म, जाती, भाषा, देश, रंग आदि के समस्त पूर्वाग्रह को त्याग कर एक हो जाने के लिए अपना अवतरण लिया है।

दिल्ली का कमल मन्दिर (लोटस टेम्पल) बहाई धर्म के विश्व में स्थित सात मंदिरों में से एक है। पूरी दुनिया में बहाई धर्मावलंबी हैं, जो बहाउल्लाह को ईश्वरीय अवतार मानते हैं।

बहाउल्लाह ने 100 से ज्यादा पुस्तकें और हजारों प्रार्थनाएं लिखी थीं।

 जीवनी ]
बहाउल्लाह (हिंदी अर्थ : ईश्वर का प्रकाश) का जन्म तेहरान (ईरान) में 12 नवम्बर 1817 में हुआ था। वे कभी स्कूल नहीं गए पर उनके पास ज्ञान का अथाह भंडार था। उन्होंने जो शिक्षा हासिल की वह घर से ही मिली। बहाउल्लाह जब 22 साल के थे तब उनके पिता का निधन हो गया था, वे मंत्री थे। इसके बाद प्रधानमंत्री ने बहाउल्लाह को उनके पिता की जगह मंत्री बनाने का प्रस्ताव रखा पर उन्होंने नहीं माना। इसके बाद उन्होंने बहाई धर्म की स्थापना की। इस बीच उन्होंने निराकार ईश्वर का सिद्धांत देकर सभी धर्मो को जोड़ने का प्रयास किया। उन्होंने कहा नाम अलग-अलग हो सकते हैं पर ईश्वर तो एक ही है।

right|thumb|300px|निर्वासन के बाद बहाउल्लाह का यात्रा-पथ

बहाउल्लाह की समाधि इजराइल के हैफा शहर में हैं और कारमेल पर्वत पर बनाई गयी "महात्मा बाब " और "अब्दुल बहा" की समाधि बहाई धर्म का सबसे बड़ा तीर्थस्थल है।

बहाउल्लाह का सन्देश था - सम्पूर्ण पृथ्वी एक देश है और समस्त मानवजाति उसकी नागरिक है।

सन्दर्भ

इन्हें भी देखें
बहाई धर्म
कमल मंदिर

श्रेणी:बहाई धर्म
यहूदी मंदिर

thumb|right|फ्लोरेंस के प्रार्थना स्थल
सिनेगॉग या यहूदी मंदिर (यूनानी में:  लिप्यन्तरण स्यानागोगी, अर्थ "उपासनागृह";  beyt knesset, अर्थ "सभागृह";  beyt t'fila, अर्थ "प्रार्थना गृह";  shul;  esnoga;  kal) यहूदीयों के प्रार्थना स्थल को कहते हैं।

यहूदी मंदिरों में सामान्यतः प्रार्थना के लिए एक विशाल गृह (मुख्य पुजा स्थल) होता है जिसके अध्ययन और कभी-कभी सामाजिक कार्यों एवं कार्यालयों के रूप में साथ में छोटे मकान भी हो सकते हैं।

यहूदी मंदिर को ऐसे पवित्र रिक्त स्थान माना जाता है जिन्हें केवल पूजा के लिए काम में लिया जाता है; यद्दपि यहूदी मंदिर आवश्यक रूप से पूजास्थल नहीं होते।
यह भी देखें
 ओहेल डेविड सिनेगॉग - पुणे
 सन्दर्भ 

श्रेणी:यहूदी मंदिर
मा परिवार सेना

thumb|right|190px|ज़िबे सान मा का पताका
मा परिवार सेना (पुराना चीना भाषा: 馬家軍, नया चीना भाषा: 马家军, पिनयिन: Mǎ Jiājūn, अंग्रेज़ी: Ma clique) चीन मे योद्धाओं का एक परिवार था। इस परिवार ने चीन के चिंग-है, शिंजांग गांसू और निंग्सिया प्रदेशों में १९१० से १९४९ तक राज किया था।

 संगठन 
परिवार में तीन योद्धा सबसे प्रसिद्ध थेः मा बुफ़ांग, मा हांग बिन और मा हांग कुइ। इन तीनों को "ज़िबे सान मा" (उत्तर-पश्चिम के तीन मा) भी कहा जाता है।

 युद्ध 
ज़िबे सान मा तोह चीन को नियाम किया युद्ध वक्त में। गुओमिनजन का दोस्त था पहले और थोद वक्त के बाद कुओमिनतांग के साथ सन्धीन किया। १९३२ मैं मांगल लोग मैं बदल लिया युद्ध मैं। बुद्धधर्म का मुखिया को खून किया। इस्के बाद युद्ध आया ज़िंजोंग मैं। तुर्कि और हुइ मुस्सल्मान लोग तो संगार्ष किया और हुइ लोग तो विजय लिया। मा परिवार तो ज़िंजिअंग शक्तिसलि बनया १९३६ मैं चेंग कै शेक का राज मैं निंग्सिया पढाइ किया मा चंग यिंग, मा हांग कुइ और मा हांग बिन के साथ। वोह चांग गुओ तओ क .२२ लाख सेना को खून किय पीला रंग नदि मैं।The Republic of China warlord cliques discussed  - 民国军阀派系谈

१९३०-१९४० साऌ मैं मा बुफ़ांग और मा हांग बिन को कोइ युक्ति हुआ और ये भाइ लोग युद्ध किया। कठिन गमन में लाल सेन के साथ युद्ध किया और चीनी जपानी युद्ध मैं जपानि लोग के साथ युद्ध किया। चीन रश्त्रयुद्ध मैं गुओमिंदांग के दोस्त था किन्तु विजय नेहि हुअ और चीनि समयवदि को विजय पाया।

 मुखिया 
 म फ़ू ऴोंग
 मा चंग यिंग
 मा हांग कुइ
 मा हांग बिन
 मा बुफ़ांग
 मा ची

 सन्दर्भ 

 बाहरी कड़ियाँ 
 Xibei San Ma at FOTW
 Tsering Shakya: The Dragon in the Land of Snows. A History of Modern Tibet Since 1947, London 1999, ISBN 0-14-019615-3

श्रेणी:चीन
गर्भ

right|thumb|200px|३ माह का गर्भ
गर्भ अथवा गर (fetus) प्राणियों में जन्म से पहले भ्रूण के विकसीत रूप को कहते हैं। भ्रूण के विकास के परिणामस्वरूप वह गर्भ की अवस्था में पहुँचता है। मानव में गर्भ का विकास निषेचन के नौ सप्ताह (अथवा गर्भावधि के ग्यारह सप्ताह) बाद आरम्भ होता है और प्रसव तक जारी रहता है। गर्भ का विकास एक संतत प्रक्रिया है जिसमें कोई भ्रूण और गर्भ में एक स्पष्ट अन्तर नहीं किया जा सकता। हालांकि गर्भ उस अवस्था को कहते हैं जब सभी प्रमुख शारीरिक अंगों की उपस्थिति तैयार हो जाती है, यद्यपि वो अब तक पूरी तरह विकसित नहीं हुये हैं और न ही पूरी तरह काम करने लगे हैं, इसके अतिरिक्त कुछ अभी तक अपनी सही शारीरिक स्थिति पर भी नहीं होते।

इन्हें भी देखें
प्रजनन
निषेचन
गर्भावस्था
भ्रूण
प्रसव

सन्दर्भ

 बाहरी कड़ियाँ 

 मेडलाइनप्लस मेडिकल एनसाइक्लोपीडिया पर गर्भ विकास (अंग्रेज़ी में)

श्रेणी:प्रजनन
डायनासोर

डायनासोर () जिसका अर्थ यूनानी भाषा में बड़ी छिपकली होता है लगभग 5 
varsrs वर्ष तक पृथ्वी के सबसे प्रमुख स्थलीय कशेरुकी जीव थे। यह ट्राइएसिक काल के अंत (लगभग 23 करोड़ वर्ष पहले) से लेकर क्रीटेशियस काल (लगभग 6.5 करोड़ वर्ष पहले), के अंत तक अस्तित्व में रहे, इसके बाद इनमें से ज्यादातर क्रीटेशियस -तृतीयक विलुप्ति घटना के फलस्वरूप विलुप्त हो गये। 

जीवाश्म अभिलेख इंगित करते हैं कि पक्षियों का प्रादुर्भाव जुरासिक काल के दौरान थेरोपोड डायनासोर से हुआ था और अधिकतर जीवाश्म विज्ञानी पक्षियों को डायनासोरों के आज तक जीवित वंशज मानते हैं। हिन्दी में डायनासोर शब्द का अनुवाद भीमसरट है जिस का संस्कृत में अर्थ भयानक छिपकली है।

डायनासोर पशुओं के विविध समूह थे। जीवाश्म विज्ञानियों ने डायनासोर के अब तक 500 विभिन्न वंशों और 1000 से अधिक प्रजातियों की पहचान की है और इनके अवशेष पृथ्वी के हर महाद्वीप पर पाये जाते हैं। कुछ डायनासोर शाकाहारी तो कुछ मांसाहारी थे। कुछ द्विपाद तथा कुछ चौपाये थे, जबकि कुछ आवश्यकता अनुसार द्विपाद या चतुर्पाद के रूप में अपने शरीर की मुद्रा को परिवर्तित कर सकते थे। कई प्रजातियां की कंकालीय संरचना विभिन्न संशोधनों के साथ विकसित हुई थी, जिनमे अस्थीय कवच, सींग या कलगी शामिल हैं। हालांकि डायनासोरों को आम तौर पर उनके बड़े आकार के लिए जाना जाता है, लेकिन कुछ डायनासोर प्रजातियों का आकार मानव के बराबर तो कुछ मानव से छोटे थे। डायनासोर के कुछ सबसे प्रमुख समूह अंडे देने के लिए घोंसले का निर्माण करते थे और आधुनिक पक्षियों के समान अण्डज थे। 
 
"डायनासोर" शब्द को 1842 में सर रिचर्ड ओवेन ने गढ़ा था और इसके लिए उन्होंने ग्रीक शब्द δεινός (डीनोस) "भयानक, शक्तिशाली, चमत्कारिक" + σαῦρος (सॉरॉस) "छिपकली" को प्रयोग किया था। बीसवीं सदी के मध्य तक, वैज्ञानिक समुदाय डायनासोर को एक आलसी, नासमझ और शीत रक्त वाला प्राणी मानते थे, लेकिन 1970 के दशक के बाद हुये अधिकांश अनुसंधान ने इस बात का समर्थन किया है कि यह ऊँची उपापचय दर वाले सक्रिय प्राणी थे।

उन्नीसवीं सदी में पहला डायनासोर जीवाश्म मिलने के बाद से डायनासोर के टंगे कंकाल दुनिया भर के संग्रहालयों में प्रमुख आकर्षण बन गए हैं। अर्जेंटीना दक्षिण अमेरिका का दूसरा सबसे बडा देश हैं जहां डायनासोर के जीवाश्म भारी मात्रा में पाए गए हैं| आज ये दुनियाभर में संस्कृति का एक हिस्सा बन गये हैं और लगातार इनकी लोकप्रियता बढ़ रही है। दुनिया की कुछ सबसे ज्यादा बिकने वाली किताबें डायनासोर पर आधारित हैं, साथ ही जुरासिक पार्क जैसी फिल्मों ने इन्हें पूरे विश्व में लोकप्रिय बनाने में महत्वपूर्ण भूमिका निभाई है। इनसे जुड़ी नई खोजों को नियमित रूप से मीडिया द्वारा कवर किया जाता है। "डायनासोर का स्ववर्णिम युग मीसोजोइक युुग कहलाता हैं" 

शाकाहारी डायनासोर - ऐपेटोसोर्स, ब्रेकियोसोर्स आदि। 

मांशाहांरी डायनासोर > ट्राइरेनोसॉर्स , ओर्निथोमिमस etc.

इन्हें भी देखें
रिचर्ड डॉकिन्स
चार्ल्स डार्विन
जुरासिक पार्क फ्रैंचाइजी
मानव विकास (जीवविज्ञान) डेवलपमेन्ट)(बीबीसी)

श्रेणी:डायनासोर
श्रेणी:सरीसृप
पुरातत्वशास्त्र

पुरातत्वशास्त्र (archeology) वह विज्ञान है जो पुरानी वस्तुओं का अध्ययन व विश्लेषण करके मानव-संस्कृति के विकासक्रम को समझने एवं उसकी व्याख्या करने का कार्य करता है। यह विज्ञान प्राचीन काल के अवशेषों और सामग्री के उत्खनन के विश्लेषण के आधार पर अतीत के मानव-समाज का सांस्कृतिक-वैज्ञानिक अध्ययन करता है। इसके लिये पूर्वजों द्वारा छोड़े गये पुराने वास्तुशिल्प, औज़ारों, युक्तियों, जैविक-तथ्यों और भू-रूपों आदि का अध्ययन किया जाता है। संस्कृत के शब्द 'पुरा' उपसर्ग से बना 'पुरातत्व' यूनानी शब्द 'अर्कियोलोजिया' (ἀρχαιολογία), से निर्मित 'आर्कियोलोजी' शब्द का हिन्दी पर्याय है।

पुरातत्व विज्ञान मुख्य रूप से मनुष्यों द्वारा छोड़े गए पर्यावरण डेटा एवं भौतिक संस्कृति जैसे कि कलाकृतियां, वास्तुकला एवं सांस्कृतिक परिदृश्य आदि की पुनर्प्राप्ति एवं विश्लेषण द्वारा अतीतकालीन मानव गतिविधियों  का अध्ययन है। चूंकि पुरातत्व विज्ञान विभिन्न प्रक्रियाओं का प्रयोग करता है, इसे विज्ञान और विज्ञानेतर विषय, दोनों माना जा सकता है। अमेरिका में इसे मानवशास्त्र का भाग माना जाता है यद्यपि यूरोप में इसे एक भिन्न अनुशासन का दर्जा प्राप्त है।

पुरातत्व विज्ञान लगभग 28 लाख साल पहले पूर्वी अफ्रीका में पत्थर के औज़ारों के विकास से लेकर हाल के दशकों तक (पुरातत्व, जीवाश्म विज्ञान नहीं है) का अध्ययन करता है। इतिहासकारों द्वारा अध्ययन के लिए कोई भी लिखित अभिलेख न हों तो प्रागैतिहासिक समाज के बारे में जानने के लिए पुरातत्व विज्ञान सबसे उपयोगी है। यह मनुष्यों के कुल इतिहास (पाषाण काल से किसी भी समाज में अक्षरज्ञान के आगमन तक) का ९९% है। पुरातत्व विज्ञान के कई लक्ष्य हैं, मानक विकास से लेकर सांस्कृतिक विकास और सांस्कृतिक इतिहास तक।

पुरातत्त्व विज्ञान में अतीत के बारे में जानने के लिए सर्वेक्षण, उत्खनन और अंततः एकत्र किये गए आंकड़ों का विश्लेषण शामिल है। व्यापक दायरे में पुरातत्व विज्ञान पार अनुशासनिक शोध जैसे यह मानव विज्ञान, इतिहास, कला इतिहास, क्लासिक्स, मानव जाति विज्ञान, भूगोल, भूविज्ञान, भाषा विज्ञान, लाक्षणिकता, भौतिक विज्ञान, सूचना विज्ञान, रसायन विज्ञान, सांख्यिकी, paleoecology, जीवाश्म विज्ञान, paleozoology, paleoethnobotany और paleobotany पर निर्भर करता है।

 इन्हें भी देखें 
 भारतीय पुरातत्व सर्वेक्षण
 पुराजैविकी
 पुरावनस्पति विज्ञान
 जीवाश्मविज्ञान
 अभिलेख
 इतिहास लेखन
 प्राचीन भारतीय इतिहास की जानकारी के साधन

 बाहरी कड़ियाँ  
 Archaeology_online
 भारतीय इतिहास के कुछ विषय (Archaeology & Ancient India) (गूगल पुस्तक ; लेखक - रघुनाथ राय)
 पुरातत्व का रोमांस (गूगल पुस्तक ; लेखक - भगवतशरण उपाध्याय)
 भारतीय पुरातत्व और प्रागैतिहासिक संस्कृतियाँ (गूगल पुस्तक ; लेखक - डॉ शिवस्वरूप सहाय)

श्रेणी:पुरातत्व
*
कांस्य युग

thumb|हड़प्पा सभ्यता से अर्ध-प्रतिमा, कांस्य युग की सबसे शुरुआती सभ्यताओं में से एक
thumb|कांस्य युग में युध्द में इस्तमाल किये जाने वाले चीजें, जो अब रोमेनिया के 'ऐउद इतिहास संग्रहालय' में स्थित है।

कांस्य युग उस काल को कहते हैं जिसमें मनुष्य ने तांबे (ताम्र) तथा उसकी रांगे के साथ मिश्रित धातु कांसे का इस्तेमाल किया।James E. McClellan III; Harold Dorn (2006). Science and Technology in World History: An Introduction. JHU Press. . p. 21.  इतिहास में यह युग पाषाण युग तथा लौह युग के बीच में पड़ता है। पाषाण युग में मनुष्य की किसी भी धातु का खनन कर पाने की असमर्थता थी। कांस्य युग में लोहे की खोज नहीं हो पाई थी और लौह युग में तांबा, कांसा और लोहे के अलावा मनुष्य कुछ अन्य ठोस धातुओं की खोज तथा उनका उपयोग भी सीख गया था।
कांस्य युग की विशेषता यह है कि मनुष्य शहरी सभ्यताओं में बसने लगा और इसी कारण से विश्व की कई जगहों में पौराणिक सभ्यताओं का विकास हुआ। इस युग की एक और ख़ास बात यह है कि विभिन्न सभ्यताओं में अलग-अलग लिपिओं का विकास हुआ जिनकी मदद से आज के पुरातत्व शास्त्रियों को उस युग के बारे में महत्वपूर्ण तथ्य हासिल होते हैं। 
 इतिहास 
सम्पूर्ण युग की अवधि विश्व के विभिन्न madhar  क्षेत्रों में कांसे को पूर्णतया इस्तेमाल से सम्बन्धित है, हालांकि अलग-अलग जगहों में यह घटना अलग-अलग दौर में हुयी।

 सन्दर्भ 

श्रेणी:कांस्य युग
श्रेणी:ऐतिहासिक युग
सुमेर सभ्यता

बाबिल काल से पहले का युग (३५०० -२६०० ईपू) जिसकी भाषा अपनी थी। सुमेर के भारत के साथ व्यापारिक सम्बन्ध थे। सुमेरी लोग पूर्व को अपना उद्गम मानते थे। यह थी सुमेरी सभ्यता।

सुमेरी सभ्यता सबसे पुरानी है, जिसका समय ईसा से 3500 वर्ष पूर्व माना जाता है। प्रसिद्ध इतिहासवेत्ता लैंगडन के अनुसार मोहन जोदड़ो की लिपि और मुहरें, सुमेरी लिपि और मुहरों से मिलती हैं।
सुमेर के प्राचीन शहर ऊर में भारत में चूने-मिट्टी के बने बर्तन पाए गए हैं।
मोहन जोदड़ो की सांड की मूर्ति सुमेर के पवित्र वृषभ से मिलती है और हड़प्पा में मिले सिंगारदान की बनावट ऊर में मिले सिंगारदान जैसी है। इन सबके आधार पर कहा जा सकता है कि सुमेर और भारत में बड़े पुराने सम्बन्ध थे। सुमेर शब्द भी हमें पौराणिक पर्वत सुमेरु की याद दिलाती है।bhn

 लिपि 
संसार की सबसे पुरानी लिपि का जन्म सुमेर में ही हुआ। गीली मिट्टी की पटिया पर कील जैसे औज़ार से गोद कर लिखी जाने वाली इस लिपि को कीलाक्षर लिपि कहते हैं। जिसे सबसे पह
ले हेनरी राँलनस ने पढा था इस लिपि में संसार के सबसे पुराने व्यापारिक खाते बनाए गए और खातों में दुहरी प्रविष्टि या डबल एंट्री व्यवस्था का प्रयोग हुआ, जो आज तक प्रचलित है।
इसी लिपि में प्राचीन कैलेंडर का भी निर्माण हुआ।
 योगदान 
आज के जीवन में बैंकों और उनके खातों का कितना महत्त्व है, यह किसी से छिपा नहीं है, लेकिन आपको जानकर शायद आश्चर्य हो कि बैंकिंग प्रणाली का जन्म मेसोपोटामिया में ही हुआ था।
जिस स्थान पर ईसा से लगभग 37 वर्ष पहले मनुष्य ने पहिए का आविष्कार किया था, वह यही था।
जैसे हमारे पुराणों में जल-प्लावन की कथा आती है, जिसमें मनु बच गये थे, ऐसी कहानियाँ संसार के अन्य प्राचीन ग्रन्थों में भी मिलती हैं।
मेसोपोटामिया में हज़ारों वर्ष पहले महाकाव्य रचने की प्रवृत्ति ने जन्म लिया था और यहीं गिलगमेश का महाकाव्य रचा गया था।
राजा गिलगमेश के इस कीर्ति ग्रन्थ में इसी प्रकार के जल-प्लावन का भी उल्लेख है।
 पतन 
सुमेरी सभ्यता के पतन के बाद इस क्षेत्र में जो बाबुली या बैबिलोनियन सभ्यता पल्लवित हुई, उसके प्रसिद्ध सम्राट् हम्मुराबी ने अत्यन्त प्राचीन क़ानून और दंड संहिता बनाई.
दंड को अपराध के बराबर होना चाहिए, जैसे आँख के बदले आँख निकाली जानी चाहिए या हाथ काटने के बदले हाथ काटा जाना  मन्दिर को इसी ने ईसा पूर्व 586 में तोड़ा था और यरोशलम नगर को ध्वस्त किया था।

श्रेणी:सुमेर
श्रेणी:विश्व का इतिहास
श्रेणी:प्राचीन सभ्यताएँ
श्रेणी:सभ्यता
बाबिल

right|thumb|बाबिल के इश्टर द्वार का चित्रण
बाबिल आजकल के ईराक क्षेत्र की सुमेर के पश्चात दूसरी सभ्यता। इस की भाषा सुमेर की भाषा से भिन्न थी। इसे बेबीलोनियन सभ्यता के नाम से भी जाना जाता है। बाबिल नगर जो इसी नाम के साम्राज्य की राजधानी था, आजकल के बगदाद से ८० किलोमीटर दक्षिण में स्थित था। बेबीलोन प्राचीन मेसोपोटामिया का एक नगर था। यह बेबीलोनिया साम्राज्य का केन्द्र था।  2019 में, बाबुल को यूनेस्को की विश्व धरोहर स्थल के रूप में सूचीबद्ध किया गया था। बाबुल में वर्तमान में हजारों लोग प्राचीन शहर की दीवारों के भीतर रहते हैं और निर्माण को प्रतिबंधित करने वाले कानूनों के बावजूद समुदाय तेजी से बढ़ रहे हैं।https://archive.org/details/babylon-site-management-planhttps://whc.unesco.org/document/168481

 ये भी देखें 
 बेबीलोन सभ्यता मृत्यु-सिकंदर की ३२ वर्ष (11 जून, 323 ईसा पूर्व) की उम्र में नेबूचड्नेज़्ज़र द्वितीय के महल में, बेबीलोन(इराक)में मौत हुई थी। 

श्रेणी:इराक़ का इतिहास
श्रेणी:मेसोपोटामिया
लौह युग

thumb|230px|कोरिया के सिल्ला राज्य के काल से लौह-कवच जो कोरियाई राष्ट्रीय संग्रहालय में रखा हुआ है
लौह युग (अंग्रेजी: Iron Age) उस काल को कहते हैं जिसमें मनुष्य ने लोहे का इस्तेमाल किया। इतिहास में यह युग पाषाण युग तथा कांस्य युग के बाद का काल है। पाषाण युग में मनुष्य की किसी भी धातु का खनन कर पाने की असमर्थता थी। कांस्य युग में लोहे की खोज नहीं हो पाई थी लेकिन लौह युग में मनुष्यों ने तांबे, कांसे और लोहे के अलावा कुछ अन्य ठोस धातुओं की खोज तथा उनका उपयोग भी सीख गया था। विश्व के भिन्न भागों में लौह-प्रयोग का ज्ञान धीरे-धीरे फैलने या उतपन्न होने से यह युग अलग समयों पर शुरु हुआ माना जाता है लेकिन अनातोलिया से लेकर भारतीय उपमहाद्वीप में यह १३०० ईसापूर्व के आसपास आरम्भ हुआ था, हालांकि कुछ स्रोतों के अनुसार इस से पहले भी लोहे के प्रयोग के कुछ चिह्न मिलते हैं।Archaeomineralogy, p. 164 , George Robert Rapp, Springer, 2002Understanding materials science, p. 125 , Rolf E. Hummel, Springer, 2004 

इस युग की विशेषता यह है कि इसमें मनुष्य ने विभिन्न भाषाओं की वर्णमालाओं का विकास किया जिसकी मदद से उस काल में साहित्य और इतिहास लिखे जा सके। संस्कृत और चीनी भाषाओं का साहित्य इस काल में फला-फूला। ऋग्वेद और अवस्ताई गाथाएँ इसी काल में लिखी गई थीं। कृषि, धार्मिक विश्वासों और कलाशैलियों में भी इस युग में भारी परिवर्तन हुए।The Junior Encyclopædia Britannica: A reference library of general knowledge. (1897). Chicago: E.G. Melvin.C. J. Thomsen and Jens Jacob Asmussen Worsaae first applied the system to artifacts.

 इन्हें भी देखें
कांस्य युग
पाषाण युग

 सन्दर्भ 

श्रेणी:लौह युग
श्रेणी:ऐतिहासिक युग
वाइकिंग

thumb|230px|८वीं से ११वीं शताब्दी में वाइकिंग लोगों का विस्तार - हरे क्षेत्र वे हैं जहाँ वाइकिंग अक्सर लूटने आया करते थे
वाइकिंग (Viking) ८वीं से लेकर ११वीं सदी ईसवी में सुदूर उत्तरी यूरोप के स्कैंडिनेविया क्षेत्र में रहने वाले उन 'नॉर्स' (Norse) लोगों को कहा जाता था जो सिपाही, व्यापारी, समुद्री डाकू या खोजयात्री बनकर यूरोप, एशिया और उत्तरी अटलांटिक द्वीपों में जाते थे और अक्सर बसते थे। वे अपनी लम्बी नौकाओं में कुस्तुंतुनिया, रूस, आइसलैंड, ग्रीनलैंड, स्पेन इत्यादि जाते थे। अक्सर वे जाकर शहरों-प्रान्तों पर धावा बोलते थे और उनके धन, संपत्ति और कभी-कभी स्त्रियाँ और बच्चों को भी उठाकर ले जाते थे।The Rough, Stormy Age of Vikings: The Disgusting Details About Viking Life , James A. Corrick, pg=PP6, Capstone, 2011, ISBN 978-1-4296-5405-0, ... Villagers were terrified when they saw hundreds of Viking ships sailing toward their homes ... Women and children were taken as slaves ... Vikings did more than raid and loot. They also traded ...

 इन्हें भी देखें 
 स्कैंडिनेविया

 सन्दर्भ 

श्रेणी:वाइकिंग युग
श्रेणी:यूरोप का इतिहास
श्रेणी:यूरोप की मानव जातियाँ
अमेरिका की खोज

thumb|नयी दुनिया में क्रिस्टोफर कोलंबस  का आगमन, 1492 की तस्वीर

गैर-जन्मज लोगों द्वारा उत्तरी अमेरिका की खोज उत्तरी अमेरिका के महाद्वीप का मानचित्रण और पता लगाने का एक सतत प्रयास था, जो सदियों तक चला। उत्तरी अमेरिका  के महाद्वीप को मानचित्रित करने के लिए विभिन्न विदेशी देशों(विशेषतः यूरोपीय देशों) के कई लोगों और अभियानों के प्रयास शामिल हैं। जिनमें; स्पेन , पुर्तगाल  ब्रिटेन, फ्रांस और नीदरलैंड  जैसे देश प्रमुख हैं। मानचित्रण का यह सतत प्रयास, यूरोपीय देशों द्वारा, अमेरिगो वेसपुची  और तत्पश्चात कोलंबस  द्वारा आन्ध्र महासागर  के पार खोजे गए, नयी दुनिया की तलरूप  और उसके प्राकृतिक संसाधनों को जानने के लिए किया गया था। इन अभियानों का अंत्यत परिणाम अमेरिका का यूरोपीय देशों द्वारा उपनिवेशीकरण  हुआ। यह भौगोलिक अन्वेषण,  यूरोपीय इतिहास के  खोज युग  का हिस्सा था।

इतिहास 
 कोलंबस के पूर्व के अभियान 
हालाँकि, अमेरिका के मानचित्रण की प्रक्रिया ने कोलंबस के यात्रा के बाद से गति पकड़ी और यूरोप में सुर्ख़ियों में आयी, मगर कोलम्बस के बहुत पहले  नॉर्स लोगों  ने (जिन्हें अक्सर वाइकिंग  भी कहा जाता है) अमेरिका में अपनी बस्तियां स्थापित की थीं। आइसलैंडिक कथाओं के अनुसार, वर्ष ९०८ में एरिक द रेड  के नेतृत्व में,  नॉर्स लोगों , दक्षिणी  ग्रीनलैंड  में बस्तियाँ बसाई थीं, जिनको वर्ष 1300 में खाली करवा दिया गया। न्यूफाउंडलैंड के  लांसे ऑक्स मेडोज़  में पाए गए पुरातात्विक अवशेष, पुरातात्विक, नॉर्स बस्तियों के एकमात्र ज्ञात अवशेष हैं। इन्हें अक्सर लिएफ एरिक्सन द्वारा आज़माइशी,  विनलैंड  नामक बस्ती के अवशेष मन जाता है, जिसे वर्ष १००३ में स्थापित करने का प्रयास किया गया था।

क्रिस्टोफर कोलंबस के बाद के अभियान 
वाइकिंग लोगों के ये अभियान, यूरोप में सामान्य मानस में अधिक ज्ञात नहीं हुआ। उसके लगभग ५०० वर्ष बाद, जब यूरोप में भारत अथवा पूर्वी एशिया (इंडीज़) के खोज की दौड़ लगना शुरू हुई। तब वर्ष, १४९२ में वर्त्तमान स्पेन के कैस्टिल  की महारानी इज़ाबेला के समर्थन से,  बहामाज़ , क्यूबा  और हिस्पैनोलिया द्वीपों की खोज की। तत्पश्चात, कोलंबस ने त्रिनिदाद और टोबैगो , तथा कैरेबियन  के अन्य कई द्वीपों की खोज की। कोलंबस के इन खोजों की खबर तुरंत पूरे यूरोप में तेज़ी से फ़ैल गयी, और उसके बाद कई यूरोपीय अधिराज्यों ने अपने नाविकों को "नयी दुनिया" के अभियान पर भेजा। अमेरिका के प्राकृतिक संसादनों का लाभ उठाने के लिए तत्पश्चात स्थायी बस्तियों को बसने की कोशिश शुरू हुई। नतीजतन, अनेक यूरोपीय देशों ने अमेरिका के भीतरी हिस्सों को खोजने और उपनिवेश स्थापित करना शुरू किया। हिस्पैनोलिया द्वीप पर इज़ाबेला नमक बस्ती, अमेरिका में, यूओपीय लोगों की पहली स्थायी बस्ती बानी। जिसे १४९३ में कोलंबस ने अपने दूसरे दौरे में स्थापित किया था। वर्त्तमान संयुक्त राज्य अमेरिका के वर्जिनिया  में अवस्थित जेम्सटाउन, पहली अंग्रेजी स्थायी बस्ती बानी।

दीर्घ

इन्हें भी देखें
 खोजयात्राओं का युग 
कोलंबस
अमेरिगो वेसपूचि

सन्दर्भ

बाहरी कड़ियाँ
 National Park Service links and materials on explorers of North America
 Historical Maps and Prints - A diverse collection (1503-1910) from the UBC Library Digital Collections that pertains to the exploration and mapping of the world, the evolution of cartography, and the settlement of North America
 Early Maps of Florida at A History of Central Florida Podcast

श्रेणी:यूरोप का इतिहास
श्रेणी:उत्तरी अमेरिका का इतिहास
श्रेणी:खोज का युग
रूसी गृहयुद्ध

रुसी गृहयुद्ध ( Grazhdanskaya voyna v Rossiy) (नवम्बर 1997 — अक्टूबर 1997) भूतपूर्व रुसी साम्राज्य का एक बहुदलीय युद्ध था, जो 1997 की रुसी क्रान्ति के तुरंत बाद हुआ, जिसमें कई गुटों के बीच रूस के राजनीतिक भविष्य का निर्धारण करने के लिए टकराहट हुई। यह टकराव पूंजीवाद और साम्यवाद के बीच था।

 पृष्ठभूमि 
 फ़रवरी क्रान्ति 
 लाल सेना का निर्माण 
 बोल्शेविक-विरोधी आन्दोलन 

 भूगोल और कालक्रम 

 युद्ध 
अक्टूबर क्रान्ति 
 शुरूआती बोल्शेविक-विरोधी बग़ावते
 केन्द्रीय शक्तियों से अमन
 यूक्रेन, दक्षिण रूस, और काकेशस १९१८ 
 पूर्वी रूस, साइबेरिया, और रूस का दूरस्थ पूर्व, १९१८ 
 केन्द्रीय एशिया, १९१८ 
 वामपन्थी समाजवादी क्रान्तिकारी विद्रोह 
 एस्टोनिया, लातविया, और पेट्रोग्रैड 
 उत्तरी रूस, १९१९ 
 साइबेरिया, १९१९ 
 दक्षिण रूस, १९१९ 
 केन्द्रीय एशिया, १९१८ 
 दक्षिण रूस, यूक्रेन, और क्रोन्श्ठात्थ १९२०-२१ 
 साइबेरिया और दूरस्थ पूर्व १९२०-२२ 

परिणाम
आगामी विद्रोह
हताहते
संक्षिप्त समयरेखा

कथा-साहित्य में
साहित्य
फ़िल्म

इन्हें भी देखें

सन्दर्भ

बाहरी कड़ियाँ

श्रेणी:सोवियत संघ
श्रेणी:यूरोप के राज्यों और लोगों से जुड़े गृहयुद्ध
श्रेणी:औद्योगिक युग के गृहयुद्ध
श्रेणी:क्रान्ति-आधारित गृहयुद्ध
श्रेणी:रूसी क्रान्ति
श्रेणी:रूस से जुड़े युद्ध
श्रेणी:सोवियत संघ से जुड़े युद्ध
 
रूसी गृहयुद्ध
रूसी गृहयुद्ध
रूसी गृहयुद्ध
श्रेणी:साम्यवाद-आधारित गृहयुद्ध
सुमेर

right|500px| first farmers from Samara arrive in Sumer, and build shrine and settlement at Eridu

आजकल के ईराक क्षेत्र यानि प्राचीन मेसोपोटामिया की सबसे पहली मानव सभ्यता। इसका काल ईसा के पूर्व ४५०० से १९०० के साल तक माना जाता है। बीच में २३००-२१०० ईसापूर्व के दौरान अक्कद ने सुमेर पर प्रभुता हासिल की, लेकिन अक्कद के पतन के बाद सुमेर फिर से मजबूत हुआ। माना जाता है सुमेर के शासक सेमेटिक नहीं थे - यानि आज के यहूदियों या अरब मुसलमानों के पूर्वज नहीं थे। सुमेरी तथा अक्कदी (सेमेटिक) भाषाओं के बीच आदान प्रदान हुआ लगता है। हो सकता है सिंद्धु सभ्यता केे लोग और सुमेर सभ्यता लोग एक हि 

श्रेणी:मेसोपोटामिया
श्रेणी:इराक़ का इतिहास
त्रिदोष

thumb|त्रिदोष तथा पंचमहाभूत जिनसे वे निर्मित हैं
आयुर्वेद के सन्दर्भ में वात, पित्‍त, कफ इन तीनों को दोष कहते हैं। 

श्रेणी:आयुर्वेद
अखेनातेन

right|thumb|150px|फारो अखेनातेन

फारो अखेनातेन (१३५१-१३३४ ईपू) मिस्र के १८वें वंश का था। उसने मिस्र के प्राचीन धर्म पर प्रतिबन्ध लगाया और केवल यकतापरस्तयानी एक खुदा जो आसमान ओर जमींनो का मालिक है  की उपासना का आदेश दिया। अखेनातेन ने हजरत यूसुफ अ, स,पर ईमान लाया और एक ख़ुदा की परिस्थित की यूसुफ उनके नबिये खुदा थे {सुर्य की पूजा वाला यह गलत है } पाश्चात्य विद्वान विश्व का पहला एकेश्वरवादी मानते हैं। पहले इसका नाम अमेनहोतेप ४ था। पर नया धर्म चलाने के पश्चात इसने यह बदलकर अखेनातेन कर दिया।

left|300px|thumb|अखेनातेन और उसका परिवार सूर्य की पूजा करता हुआनेफरतिति उसकी पहली पत्नी थी। मित्तानी राजकुमारी तदुक्षिपा उसकी दूसरी रानी बनी। एक अवधारणा यह है कि इसका धार्मिक परिवर्तन तदुक्षिपा के आगम की भ्रमित समझ पर आधारित था। सुभाष काक के अनुसार उसके सूर्य स्तोत्र और ऋग्वेद के सूर्य सूक्तों में महत्त्वपूर्ण सादृश्य है।सुभाष काक, in The Golden Chain (ed. G.C. Pande), Delhi, 2005. 

अखेनातेन का सूर्य स्तोत्र बाइबल के पूर्वविधान (Old Testament) में १०४वें स्तोत्र के रूप में मिलता है।

उसकी मृत्यु पशचात उसके नये धर्म दबाया गया। कुछ विद्वान समझते हैं S. Freud, Moses and Monotheism. कि मूसा ने इसी के विचारों को दुबारा उठाना चाहा। 

thumb|340px|अखेनातेन, नेफरतिति और उनके बच्चे

 अखेनातेन के उत्तराधिकारी 
उसके राज के अन्त में स्मेन्खरे जो उसका अर्ध-भ्राता अथवा पुत्र था सहसम्राट बना। कुछ और देर में पुत्र तुथंखमुन सम्राट बना।

 सन्दर्भ 

 सुभाष काक का अखेनातेन लेख

 बाह्य कडियां 

 "Finally a site on Akhenaten - forum and informaton"
 Akhenaten and the Hymn to the Aten
 "The City of Akhetaten
 A more detailed profile of Akhenaten
 A profile discussing his familial relations
 अखेनातेन का सूर्य स्तोत्र
 A Re-examination of the Long Coregency from the Tomb of Kheruef by Peter Dorman
 The Bible - Book of the Pharaohs
 "Moses and Akhenaten: The Secret History of Egypt at the Time of the Exodus"

श्रेणी:प्राचीन मिस्र
श्रेणी:फैरो
श्रेणी:मिस्र के शासक
होरस

होरस प्राचीन मिस्र में आकाश के देवता माने जाते थे और सूर्य को होरस की शक्ति का प्रतीक माना जाता था। होरस को बाज़ के सर के साथ दिखाया जाता है और बाज़ होरस का प्रतीक है। मिस्र में होरस की पूजा 2925 ईसा पूर्व से पहले और प्राचीन मिस्र के राजघरानों की स्थापना से पहले शुरू हुई थी। होरस की पूजा मिस्र में सन् 400 तक होती रही। होरस को ओसिरिस और ईसिस का पुत्र माना जाता है। होरस और सेत के युद्ध को अच्छाई और बुराई के युद्ध का प्रतीक माना जाता है।

 नाम की व्युत्पत्ति 
होरस नाम कम-से-कम 3100 ईसा पूर्व से है। 19वें राजघराने द्वारा राजघरानों की शुरुवात से पहले के मिस्र के शासकों को "होरस के उपासक" (अंग्रेज़ी followers of Horus) कहा गया है; अतः होरस नाम 3100 ईसा पूर्व से भी पुराना हो सकता है।

 आँख 
होरस की आँखें सूर्य और चन्द्रमा का प्रतीक हैं। होरस की बाईं आँख चन्द्रमा का प्रतीक है और सेत से युद्ध में ये आँख क्षतिग्रत हो गई थी। ये विवरण चन्द्रमा के सूर्य से धीमे होने का कारण माना जाता है।

 होरस और सेत 
सेत होरस की माँ ईसिस का भाई था जिसने होरस के पिता ओसिरिस की धोखे से हत्या की थी। ओसिरिस धरती का राजा था और मृत्यु के बाद पातल का राजा एवं देवता बन गया। ओसिरिस की मृत्यु के पश्चात होरस और सेत दोनों ने ओसिरिस की गद्दी पर हक जमाया। निर्णय के लिये मामला देवताओं के पास गया। कई वर्षों (70 या 80 वर्षों) तक कोई निर्णय नहीं हुआ और अंत में ओसिरिस को पत्र लिखा गया। ओसिरिस ने देवताओं को राजगद्दी अपने बेटे होरस को देने का आदेश दिया। सेत को शर्मिंदगी से बचाने के लिये रा ने सेत को आकाश में अपने साथ स्थान दिया। यह कथा अंधेरे पर रौशनी की विजय (अर्थात अच्छाई पर बुराई की विजय) का प्रतीक है। साथ ही ऐतिहासिक रूप से ये उत्तरी और पश्चिमी मिस्र के राज्यों के एक राज्य में गठन को दर्शाती है चूँकि होरस उत्तरी मिस्र का प्रतीक था और सेत दक्षिणी मिस्र का।

 सन्दर्भ 

 ग्रंथानुक्रम 
 
 
 

 बाहरी कड़ियाँ 
 होरस के बारे में उच्च UCAR शैक्षिक लेख

श्रेणी:मिस्र का धर्म
श्रेणी:मिस्र के देवी-देवता
ईसिस

thumb|230px|right|ईसिस चित्र १३६० ईपू

ईसिस मिस्र के धर्म में ओसिरिस की पत्नी और होरस कि माता मानी जाती है। वह जादू, कपट, शक्ति और ज्ञान की प्रसिद्ध मिस्री देवी। केब (पृथ्वी) और नुत (आकाश) की कन्या, शक्तिमान देव ओसिरिस की भगिनीजाया और देव होरस (सूर्य) की माता। गाय उसकी पुनीत पशु थी और अपने मस्तक पर वह गोश्रृंण (गाय का सींग) भी धारण करती थी। फ़िली, बेहबेत आदि मिस्री नगरों के विशाल मंदिर इसी देवी ईसिस की मूर्तियों की प्रतिष्ठा के लिए बने थे।

नए राजवंश के अंत्यकाल से विशेषत: ईसिस की महिमा बढ़ी ओर देश में सर्वत्र उसकी पूजा लोकप्रिय हो गई। मिस्र के समूचे देश में तो वह पूजी ही गई, उसकी महिमा का प्रचार धीरे धीरे ग्रीस ओर रोम में भी हुआ। स्वयं मिस्र में उसके मंदिरों में छठी सदी ईसवी के मध्य काल तक भक्तों की भीड़ लगी रहती थी। पर तभी उस मंदिर के कपाट सदा के लिए बंद कर दिए गए और ईसिस की पूजा संसार से उठ गई। प्राचीन मिस्री अभिलेखों में, ओसिरिस की पत्नी होने के नाते, उसके साथ ही उसका भी उल्लेख तो हुआ ही है, स्वयं अपने अधिकार से भी उस देश के धार्मिक इतिहास में ईसिस का जितना प्रभुत्व रहा है उतना अन्य देवियों का दूसरे देशों में नहीं रहा।

श्रेणी:मिस्र का धर्म
श्रेणी:धर्म
श्रेणी:मिस्र के देवी-देवता
ओसिरिस

right|thumb|200px|ओसिरिस का प्रातिनिधिक चित्रण

ओसिरिस मिस्र के धर्म का एक प्रमुख देवता था।

इसकी हत्या इसके भ्राता सेत ने की। इसलिये इसे मृत्यु और पुनर्जन्म का देवता माना जाता था।

ईसिस मिस्र के धर्म में ओसिरिस की पत्नी और होरस कि माता मानी जाती है।

श्रेणी:मिस्र का धर्म
श्रेणी:धर्म
श्रेणी:मिस्र के देवी-देवता
सेत

thumb|सेत का प्रातिनिधिक चित्रण

ओसिरिस मिस्र के धर्म का एक प्रमुख देवता था। इसकी हत्या इसके भ्राता सेत ने की।

श्रेणी:मिस्र का धर्म
श्रेणी:धर्म
श्रेणी:मिस्र के देवी-देवता
अतेन

thumb|अतेन

फारो अखेनातेन (मिस्र के १८वें वंश) ने मिस्र के प्राचीन धर्म पर प्रतिबन्ध लगाया और केवल अतेन नामी सूर्य की चक्रिका की उपासना का आदेश दिया।

अतेन
श्रेणी:मिस्र के देवी-देवता
तुथंखमुन

right|200px|thumb|तुतनखामुन का मुखौटा, प्राचीन मिस्र के लिए एक लोकप्रिय चिन्ह, मिस्र के संग्रहालय में स्थित.

तुतनखामुन (१३४१-१३२३ BC) मिस्र का फारो था जिसकी कब्र को हावर्ड कार्टर ने १९२२ में खोला।
वह राजा तुत के रूप में लोकप्रिय है। यह अखेनातेन का पुत्र था। 
वह १३३३ BC में गद्दी पर तुतनखामुन के नाम से बैठा तब उसकी उम्र ९ या १० वर्ष थी। तुतनखामुन को मतलब है "अमुन की छवि वाला"।

इन्हेँ भी देखेँ
 कादेश का युद्ध

सन्दर्भ

श्रेणी:प्राचीन मिस्र
श्रेणी:मिस्र के फैरो